钦定古今图书集成/理学汇编/学行典/第285卷 > 书经 > 《大禹谟》
## 钦定古今图书集成/理学汇编/学行典/第285卷 > 书经 > 《大禹谟》

汝惟不矜，天下莫与汝争能；汝惟不伐，天下莫与汝
争功。

〈大全〉王氏曰：“矜有执持之意，伐有夸大之意。故以矜言能，以伐言功，伐甚于矜也。能过天下而不矜，故天下愈服其能；功高天下而不伐，故天下愈服其功。”

又

满招损，谦受益。

〈大全〉新安陈氏曰：“以禹不满假，不矜伐如此，而《益》犹以满损谦益为言。盖兢业不已之诚，犹惧其为一毫非苗是己之心，故以此开端，欲其德谦之益勉也。”